***OBAVIJEST OSNOVNIM ŠKOLAMA I DJEČJIM VRTIĆIMA***

Poštovani:

Tradicionalna humanitarna akcija pod nazivom ***„I njima je Uskrs“***, unatoč novonastaloj situaciji vezanoj za koronavirus zbog koje su zatvorene odgojno-obrazovne ustanove, ipak će se provest na području Kaštela u periodu od ***30. ožujka i trajat će do 09. travnja.***

Za razliku od prijašnjih, ***akcija će se ove godine umjesto škola i vrtića organizirati u sedam velikih trgovina Ribole*** u kojima će u blizini blagajni biti postavljena kolica i košare sa plakatima akcije u koje možete staviti vašu donaciju.

Trgovine u kojima će se postaviti košare su:***1.Kaštel Sućurac Riva, 2.Kaštel Gomilica Novi centar, 3.Kaštel Kambelovac Velika Ribola, 4.Kaštel Lukšić Nova Ribola, 5.Kaštel Stari Nova Ribola,6. Radun Nova Ribola, 7.Rudine Nova Ribola.***

Cilj akcije je prikupiti osnovne kućanske i higijenske potrepštine za osobe u Prihvatilištu za beskućnike u Kaštel Gomilici te za socijalno ugrožene obitelji s područja cijelih Kaštela, i to na način da će članovi udruge pripremiti pakete najosnovnijih namirnica i higijenskih potrepština. Zbog nastale situacije s koronavirusom članovi udruge dio će donacija razvesti i starijim i nemoćnim građanima koji nisu u mogućnosti izlaziti do trgovina.

Ovu akciju organizira udruga Sveti Jeronim, koja i skrbi o prihvatilištu, uz suradnju s Gradom Kaštela i odgojno-obrazovnim ustanovama s područja grada.

Unatoč tome što je Grad u proračunu osigurao sredstva za djelovanje Prihvatilišta, potrebe beskućnika koji tamo borave traže i dodatnu pomoć. Zato pozivamo dobre ljude da se odazovu akciji, i doniraju beskućnicima ono što im je potrebno, poput ***toaletnog papira, pasta za zube, deterdženta, sredstva za pranje rublja, sredstava za održavanje čistoće prostorija, vreća za smeće ili namirnica s dugim ali i kraćim rokom trajanja, poput tjestenine, šećera, konzerviranih narezaka, ulja, soka u sirupu, brašna i slično*** – kazao je predsjednik udruge Srećko Radan.

Kako je kazala Bernarda Janković iz udruge, akcija će biti provedena na način da se u navedenim danima, tko želi, po jedan proizvod od navedenih, ostavi u postavljene košare koje će članovi udruge prazniti i donirati trenutno ugroženim i potrebitim građanima.

Za eventualne nejasnoće možete nas kontaktirati na dolje navedene brojeve telefona.